《寄智翁宣州知府乡兄》
宋代·吴栻

使君真是十年兄，投老相看眼更明。入省早推何水部，作州今见谢宣城。

应怜远岫云俱晓，定梦澄江月共晴。安得陪公觞咏后，春风桃李满交情。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。